Er tað eitt brúdleyp, ein føðingardagur ella okkurt annað at hátíðarhalda saman við vinum og skyldfólki, so kunnu vit her á Hotel Føroyum lætta um dagin og skipa soleiðis fyri, at tú og tíni kæru kunnu savnast og fáa ógloymandi minnir frá degnum. Vit eru fús at hjálpa. Í samráði við teg hjálpa vit við øllum–Umframt at svara vanligum spurningum viðvíkjandi hátíðarhaldinum, rigga vit hølini til, bíleggja innivist og taka atlit at serligum tørvi í matgerðini, um tað er neyðugt, og syrgja fyri at alt er upp á pláss. Vit vísa fegin runt og greiða frá, hvussu vit kunnu hjálpa, næstu ferð tit skulu hava eina veitslu ella eitt hátíðarhald.